Սիլիկոնային հովտում հիմնադրված ընկերությունները կայուն կերպով գործածում են ինչպես հնդկական ծրագրային շնորհները, այնպես էլ թայվանական արտադրական հնարավորությունները: Մահեշ Վիրինան հնդիկ մի քանի ընկերների, բարեկամների եւ գործընկերների հետ միասին 1993 թվականին հիմնադրեց Ramp Networks-ը (սկզբում` Trancell Systems): Նրանց նպատակն էր զարգացնել ցածրարժեք սարքավորումները` փոքր բիզնեսների ինտերնետի հասանելիությունը արագացնելու համար: Մինչեւ 1994 թվականը, նյութական սուղ միջոցներ ունենալով, նրանք որոշեցին Սիլիկոնային հովտի նորմաների քառորդի չափով ծրագրավորողներ վարձել Հնդկաստանում: Հիմնադիրը երկու տարի ծախսեց` Հայդարաբադի հարավային քաղաքում ծրագրային զարգացման կենտրոնի ստեղծման եւ կառավարման համար: Իսկ արդեն 1999 թ-ին Ramp-ը 65 աշխատող ուներ Սանտա Կլարայում եւ 25-ը` Հնդկաստանում: